Document ID: 32006R1105

UREDBA KOMISIJE (ES) št. 1105/2006
z dne 18. julija 2006
o določitvi zneskov pomoči za posušeno krmo za tržno leto 2005/2006
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1786/2003 z dne 29. septembra 2003 o skupni ureditvi trga za posušeno krmo (1), in zlasti člena 20 Uredbe,
ob upoštevanju naslednjega:
(1)
V členu 4(2) Uredbe (ES) št. 1786/2003 je določen znesek pomoči za posušeno krmo, ki se predelovalnim podjetjem izplača v okviru največje zajamčene količine iz člena 5(1) navedene uredbe.
(2)
Količine, ki so jih države članice za tržno leto 2005/2006 sporočile Komisiji v skladu z drugim pododstavkom člena 33(1) Uredbe Komisije (ES) št. 382/2005 z dne 7. marca 2005 o načinih izvajanja Uredbe Sveta (ES) št. 1786/2003 o skupni ureditvi trga za posušeno krmo (2), vključujejo količine na zalogi 31. marca 2006, ki bi bile v skladu s členom 34a navedene uredbe lahko upravičene do pomoči, predvidene za tržno leto 2005/2006.
(3)
V skladu s členom 6(4) Uredbe Komisije (ES) št. 785/95 z dne 6. aprila 1995 o podrobnih pravilih za izvajanje Uredbe Sveta (ES) št. 603/95 o skupni ureditvi trga za posušeno krmo (3) in v povezavi z drugim odstavkom člena 36 Uredbe (ES) št. 382/2005 je treba v tržno leto 2005/2006 vključiti tudi količine, ki se jih zaradi poznega obvestila države članice ni upoštevalo v okviru tržnega leta 2004/2005.
(4)
Iz teh sporočil je razvidno, da najvišja zajamčena količina za posušeno krmo ni bila prekoračena.
(5)
Znesek pomoči za posušeno krmo torej v skladu s členom 4(2) Uredbe (ES) št. 1786/2003 znaša 33 EUR na tono.
(6)
Za države članice, ki v skladu s členom 71 Uredbe Sveta (ES) št. 1782/2003 (4) uporabljajo neobvezno prehodno obdobje, je treba pomoč iz drugega pododstavka odstavka 2 navedenega člena določiti v skladu z določbami člena 35 Uredbe (ES) št. 382/2005.
(7)
Ukrepi, predvideni s to uredbo, so v skladu z mnenjem Upravljalnega odbora za žita -
SPREJELA NASLEDNJO UREDBO:
Člen 1
Za tržno leto 2005/2006 se zneski pomoči za posušeno krmo določijo v skladu s Prilogo k tej uredbi.
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 18. julija 2006

Labels: 17
19
5
6
18